b'\n_START_ARTICLE_\nArthur Moritz Sch\xc3\xb6nflies\n_START_SECTION_\n\xc5\xbdivljenje in delo\n_START_PARAGRAPH_\nSch\xc3\xb6nflies je najbolj znan po svojem delu iz uporabe teorije grup, teorije mno\xc5\xbeic in kristalografije ter po raziskavah iz topologije._NEWLINE_\xc5\xa0tudiral je na Univerzi v Berlinu med letoma 1870 in 1875 pri Kummerju in Weierstrassu. Doktoriral je na Univerzi v Berlinu leta 1877. Naslednje leto 1878 je postal profesor na \xc5\xa1oli v Berlinu. Leta 1880 je od\xc5\xa1el pou\xc4\x8devat v Colmar v Alzacijo. Nanj je vplivalo delo Felixa Kleina. V letu 1892 je postal predstojnik katedre za uporabno matematiko na Univerzi v G\xc3\xb6ttingenu._NEWLINE_Bil je pravnuk Walterja Benjamina._NEWLINE_V za\xc4\x8detku je raziskoval na podro\xc4\x8dju geometrije in kinematike. Leta 1891 je na Kleinovo pobudo izdelal popoln seznam 230-ih simetri\xc4\x8dnih kristalografskih prostorskih grup. Enako delo je neodvisno od njega v Rusiji naredil Fjodorov._NEWLINE_Sch\xc3\xb6nfliesov problem i\xc5\xa1\xc4\x8de dokaz da (n-1)-sfera v evklidskem n-prostoru omejuje topolo\xc5\xa1ko kroglo, vendar vlo\xc5\xbeeno. Vpra\xc5\xa1anje je veliko bistroumnej\xc5\xa1e kot se zdi od za\xc4\x8detka.'